एक गरीब ब्राह्मणी भिक्षा मांग कर अपना जीवन यापन करती थी| एक बार वह भिक्षा के लिए बहुत भटकी| परन्तु उसे भिक्षा न मिली| ऐसे ही बिना भिक्षा के पांच दिन बीत गए| वह प्रतिदिन रात को पानी पी कर ही सो जाती थी| छठवें दिन ब्राह्मणी को किसी ने भिक्षा में दो मुट्ठी चने दिए| चने मिलने के बाद ब्राह्मणी अपनी कुटिया की ओर चल दी| अपनी कुटिया तक पहुँचते – पहुँचते उसे रात हो गयी| ब्राह्मणी ने सोचा कि अब तो रात हो गयी है| ये चने मैं रात मे नही खाऊँगी| प्रात:काल वासुदेव को भोग लगाकर तब मैं इन्हे खाऊँगी| यह सोचकर ब्राह्मणी ने चनों को एक कपड़े में बाँधकर रख दिया और पानी पीकर वासुदेव का नाम जपते – जपते सो गयी|